dh-unibe/image-text_koenigsfelden-charters-post-1500 huggingface dataset:
Ich, Lûpolt Buͤsinger, ein edel knecht, beken̄e und tuͦn kūt offn̄lich mit disem brief, als ich dem erbˀn knecht Hansen Freidinger von Siggingn̄ ze kouffen̄ gebn̄ hab
die burg ze Froͤidnoͧw mit aller ir rechtūg und zuͦ gehoͤrde und gevˀtiget vor dem gericht under der eschen ze Froͤidnoͧw fûr lehen von miner gnedign̄ froͧwn̄,
der eptissin ze Sekkingn̄, da sol man wûssen, dz ich sidmals in minen roͤdlen funden han, wie dz der turn ze Froͤidnoͧw, der da gehort zuͦ der burg, lehen sige von
miner gnedign̄ herschaft von Oͤsteˀrich, und hˀūb so hab ich dem egenā̄ Hansen Freidinger vˀspͦchn̄ fûr mich und alle mine erbn̄ und vˀspˀche ouch wûssentlich mit disem
brief, ✳ wēne sich fuͤgent wirt, dz der lehenhˀr, von dem der selb turn lehen ist, im land andre sine lehen lichen wirt, dz den̄ ich oder mine erbn̄, ob ich nût wer, dem
vorgenā̄n Hansen Freidinger odˀ sinen erbn̄, ob er nût wer, schaffen sûllen den selbn̄ turn gelichn̄ und inen brief darûber gebn̄ aͧn allen iren kosten und schaden, aͧne
geverd bi minen guͦten tͧwn̄. ✳ und alle die brief, so ich jetzent jendert hab, die von der vorgenā̄ burg und turn ichzit wisent und andre mine guͤter nût begˀffēt,
oder die hˀnach fundn̄ wurdin, ✳ die sol ich dem egenā̄n Hansen Freidinger hin us gebn̄. ✳ was ich abˀ briefen inne behuͤb, die ichzit seiten von der vorgeschriben burg un̄
turn ze Froͤidnoͧw, ✳ si begriffin andre mine guͤter alder nût, ✳ die soͤllent dem egenā̄n Hansen Freidinger und allen sinen erbn̄ an allen iren rechtn̄ an dem kouf ✳ an der
vorgenā̄ burg und turn und an allen iren zuͦgehoͤrdn̄ gar und gentzlich keinen schadn̄, ✳ inval noch hindˀnûss bringen aͧn all gevˀd ✳ und des ze offem und warem urkûnde hab ich disen brief besigelt gebn̄ mit minem anhangendem ingesigel an nechster mitwuchn̄ nach sant Johanss tag ze sûngichtn̄ des jares, do man zalte von
Cristi gebûrt tusent vier hundˀt zwenzig und ein jar.
Kgsf. 536
Königsf.
ein koùffbr₎ um̄
Froͤùdnòw die bùrg
und tur̄n ✳ so lechē
ist der froͧwē vō
Secking₎
oder einer herscht̄
Oͤsterrich
die zwē
brieff hoͤrē
zùsamē
und far Stille
Mitwoch nach Joh:
von dem far ze Froͤdnow
Staatsarchiv
AARGAU
K
✳ P ✳ 56
1421 ✳